CELEX: 32014D0530
Language: et
Date: 2014-08-13 00:00:00
Title: 2014/530/EL: Komisjoni rakendusotsus, 13. august 2014 , milles käsitletakse teatavaid ajutisi kaitsemeetmeid seoses sigade Aafrika katkuga Lätis (teatavaks tehtud numbri C(2014) 5915 all)  EMPs kohaldatav tekst

14.8.2014   
            
            
               ET
            
            
               Euroopa Liidu Teataja
            
            
               L 242/31
            
         KOMISJONI RAKENDUSOTSUS,
   13. august 2014,
   milles käsitletakse teatavaid ajutisi kaitsemeetmeid seoses sigade Aafrika katkuga Lätis
   
      
         (teatavaks tehtud numbri C(2014) 5915 all)
      
   
   (Ainult lätikeelne tekst on autentne)
   (EMPs kohaldatav tekst)
   
      (2014/530/EL)
   
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 11. detsembri 1989. aasta direktiivi 89/662/EMÜ veterinaarkontrollide kohta ühendusesiseses kaubanduses seoses siseturu väljakujundamisega, (1) eriti selle artikli 9 lõiget 3,
   võttes arvesse nõukogu 26. juuni 1990. aasta direktiivi 90/425/EMÜ, milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle, (2) eriti selle artikli 10 lõiget 3,
   ning arvestades järgmist:
   
               (1)
            
            
               Sigade Aafrika katk on kodu- ja uluksigade populatsioone kahjustav nakkuslik viirushaigus, mis võib rängalt mõjutada seakasvatuse tulusust, tekitades häireid liidusiseses kaubanduses ja kolmandatesse riikidesse eksportimises.
            
         
               (2)
            
            
               Sigade Aafrika katku puhkemise korral on oht, et haigusetekitaja võib levida muudesse seakasvatusettevõtetesse ja uluksigadele. Seetõttu võib see elussigadega või sigadest saadud toodetega kauplemisel levida ühest liikmesriigist muudesse liikmesriikidesse ja kolmandatesse riikidesse.
            
         
               (3)
            
            
               Nõukogu direktiiviga 2002/60/EÜ (3) on kehtestatud liidus kohaldatavad miinimummeetmed sigade Aafrika katku tõrjeks. Direktiivi 2002/60/EÜ artiklis 15 on sätestatud, et pärast ühe või mitme sigade Aafrika katku juhtumi kinnitamist uluksigadel tuleb määratleda nakkuspiirkond.
            
         
               (4)
            
            
               Läti teatas komisjonile, milline on olukord liikmesriigi territooriumil sigade Aafrika katku osas, ning kehtestas direktiivi 2002/60/EÜ artikli 15 kohaselt nakkuspiirkonna, kus kohaldatakse kõnealuse direktiivi artikli 15 kohaseid meetmeid.
            
         
               (5)
            
            
               Et ära hoida tarbetuid häireid liidusiseses kaubanduses ning ohtu, et kolmandad riigid võivad kehtestada põhjendamatuid kaubandustõkkeid, on vaja Lätis koostöös selle liikmesriigiga liidu tasandil määratleda sigade Aafrika katku nakkuspiirkond.
            
         
               (6)
            
            
               Järelikult tuleks kuni alalise taime-, looma-, toidu- ja söödakomitee järgmise koosolekuni esitada Lätis nakkuspiirkonnana määratletud piirkond ning sellise piirkondadeks jaotamise kehtivusaeg käesoleva otsuse lisas.
            
         
               (7)
            
            
               Käesolev otsus tuleb läbi vaadata alalise taime-, looma-, toidu- ja söödakomitee järgmisel kohtumisel,
            
         ON VASTU VÕTNUD KÄESOLEVA OTSUSE:
   Artikkel 1
   Läti tagab, et nõukogu direktiivi 2002/60/EÜ artikli 15 kohaselt määratletud nakkuspiirkond hõlmab vähemalt käesoleva otsuse lisas nakkuspiirkonnana loetletud piirkonda.
   Artikkel 2
   Käesolevat otsust kohaldatakse kuni 15. septembrini 2014.
   Artikkel 3
   Käesolev otsus on adresseeritud Läti Vabariigile.
   
      Brüssel, 13. august 2014
      
         
            Komisjoni nimel
         
         
            komisjoni liige
         
         Tonio BORG
      
   
   
      (1)  EÜT L 395, 30.12.1989, lk 13.
   
      (2)  EÜT L 224, 18.8.1990, lk 29.
   
      (3)  Nõukogu direktiiv 2002/60/EÜ, 27. juuni 2002, millega kehtestatakse erisätted sigade Aafrika katku tõrjeks ja muudetakse direktiivi 92/119/EMÜ seoses Tescheni haiguse ja sigade Aafrika katkuga (EÜT L 192, 20.7.2002, lk 27).
   
      LISA
      
                  Artiklis 1 osutatud nakkuspiirkonnana määratletud Läti piirkond
               
               
                  Kohaldamise lõppkuupäev
               
            
                  
                              —
                           
                           
                              Krustpilsi piirkonnas Varieši vald
                           
                        
                              —
                           
                           
                              Pļaviņasi piirkonnas Aiviekste vald
                           
                        
                              —
                           
                           
                              Madona piirkonnas Kalsnava ja Ļaudona vald
                           
                        
               
                  15. september 2014